Diari Oficial de la Generalitat Valenciana


Sumari del DOGV 748, del 25-01-1988 (1988/810428)

RESOLUCIÓ d'1 de desembre de 1987, del Conseller d'Obres Públiques, Urbanisme i Transports, per la qual <<s'aprova definitivament el Projecte de Modificació del Pla General d'Ordenació Urbana d'Elda, en tot el que es refereix a diversos aspectes puntuals corresponents a la normativa, eliminant la permissibilitat de l'us hostaler en el sol no urbanitzable, excloent tot el que concerneix a la Unitat d'Actuació n.°17. L'Ajuntament haurà de remetre en breu un text refós que rectifique i n'excloga l'indicat anteriorment.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   748

Data del DOGV
:   25-01-1988

Secció del DOGV
:   ALTRES DISPOSICIONS

Número del document
:   1988/810428


Data del document
:   01-12-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'1 de desembre de 1987, del Conseller Obres Públiques, Urbanisme i Transports, per la qual "s'aprova definitivament el projecte de modificació del Pla General d'Ordenació Urbana d'Elda, en tot el que es refereix a diversos aspectes puntuals corresponents a la normativa, eliminant la permissibilitat de l'ús hostaler en el sòl no urbanitzable, excloent tot el que concerneix a la Unitat d'Actuació nº 17. L'Ajuntament haurà de remetre en breu un text refòs que rectifique i n'excloga l'indicat anteriorment".  
Vista la documentació presentada corresponent al Projecte de Modificació del Pla General d'Ordenació Urbana d'Elda, referent a aspectes puntuals i a la correcció d'errades contingudes en el Pla que no reflecteix exactament acords convinguts anteriorment per la Corporació, i  
Vist que la Corporació Municipal aprovà inicialment la modificació del Pla General en sessió celebrada en data de 19 de maig de 1986, amb l?informe previ emés pel Secretari de la Corporació en data 16 de maig de 1986 en el qual es determinava la normativa aplicable i el procediment corresponent, considerant que el contingut del projecte complia en totes les seues prescripcions amb la normativa aplicable i informe favorable de la Comissió d'Urbanisme Municipal en sessió celebrada en la mateixa data.  
Vist que l?esmentada modificació es sotmet a informació pública durant el termini d'un mes, publicant l'acord d'aprovació inicial en el Diari «La Verdad» d'Alacant, de data 1 de juny de 1986; en el Butlletí Oficial de la Província d'Alacant, de data 15 de juny de 1986; i en el Butlletí Oficial de l?Estat de data 22 d'agost de 1986.  
Durant aquest període d'exposició pública, es van presentar-hi dues al·legacions, l?una referida a la Unitat d'Actuació nº 24 i l'altra referida a la nº 50, de les quals es desestimava la primera perquè es referia a aspectes no recollits en les modificacions aprovades inicialment i s'admetia íntegrament la segona, corregint-hi una errada en la transcripció de la modificació.  
Vist que el Ple de la Corporació i a proposta de la Comissió d'Urbanisme Municipal, de conformitat amb els articles 49 i 40 de la Llei del Sòl, aprovà provisionalment, en sessió de 24 de novembre de 1986, la Modificació del Pla General d'Ordenació Urbana, introduint les rectificacions a les quals es refereix l?informe tècnic sobre les al·legacions presentades.  
Vist que, de conformitat amb l?establert en l?article 40. 1.b de la Llei del Sòl i 131.1 del Reglament de Planejament, es sol·licità per part de l'Ajuntament informe preceptiu de la Comissió Territorial d'Urbanisme i de la Diputació Provincial d'Alacant.  
Vist, que en data 3 de febrer de 1987, la Diputació emet informe favorable respecte de la tramitació administrativa seguida, previ informe de la Comissió Informativa de Cooperació d'Obres Públiques i Urbanisme.  
Vist que la Comissió Provincial d'Urbanisme en sessió celebrada el 26 de febrer de 1987, acordà informar favorablement les modificacions puntuals del Pla General d'Ordenació Urbana d'Elda, objectant al mateix temps que haurà d'eliminar-se la permissibilitat de l?ús hoteler en Sòl No Urbanitzable. Igualment s'adverteix que entre les modificacions contingudes, existeix una que afecta a la carretera C-3213 sense que en l?expedient figure informe al respecte dels Serveis Territorials de Carreteres de la Conselleria d'Obres Públiques, Urbanisme i Transports.  
Vist que, segons informe de l'assessor jurídic en Urbanisme de l'Ajuntament, es determina que «examinades totes i cadascuna de les modificacions contingudes en el projecte, s'ha pogut comprovar que cap de les modificacions aprovades inicialment i provisional no es refereix a la carretera C-3213, no afectant-ne, per tant, ni al traçat, ni a les dimensions, ni a cap altre paràmetre definidor de tal vial» i que consultat el Servei Territorial de Carreteres de la Direcció General d'Obres Públiques de la Generalitat Valenciana a Alacant i en escrit de contestació de data 25 de novembre de 1987 s?especifica que en relació amb l?expedient de Modificacions puntuals del Pla General d'Ordenació Urbana d'Elda actualment en tramitació i en allò referent a la carretera C-3213 tram entre Elda i Monóvar, no hi ha cap objecció a les modificacions plantejades.  
Vist que respecte de la Unitat d'Actuació nº 17, el Sr. Antonio Iñiguez Villaescusa i el Sr. Pablo Igual Cutillas van sol·licitar a l'Ajuntament, en data 17 de març de 1986, que davant la impossibilitat de fer-ne l?execució per falta d'acords amb la resta dels propietaris, la subdivisió de la Unitat d'Actuació, configurant una nova resultant exclusivament dels terrenys de la seua propietat.  
Posteriorment en un nou escrit de data 11 de març de 1987 renuncien a la subdivisió de la citada Unitat d'Actuació pel qual prega que s'excloga tot allò referent a dita Unitat d'Actuació de les modificacions que té en tramitació l'Ajuntament.  
Vist que en data 16 de març de 1987 l'assessor jurídic en Urbanisme de l'Ajuntament emet un informe en què exposa que la sol·licitud dels demandants citats es fa en base a dades errònies sobre la propietat, pel qual justifica l'exclusió de dita modificació del conjunt de modificacions aprovades per l'Ajuntament inicialment en data 19 de maig de 1986 i provisionalment en 24 de novembre de 1986.  
Atés que el contingut del Projecte no afecta a l?estructura general i orgànica del territori, que consisteix exclusivament en modificacions puntuals de la normativa o aspectes localitzats en l?àmbit de les Unitats d'Actuació delimitades.  
Atés que s'ha donat compliment al que preveuen els articles 40.1.b, 41.1 i 2 de la Llei de Règim del Sòl i Ordenació Urbana i els articles 115, 116, 125, 126, 127, 128 i 130 del Reglament de Planejament pel que fa a la tramitació de la Modificació del Pla General, en ordre a les aprovacions inicial i provisional, informacions públiques i estudi d'al·legacions.  
Vists els preceptes legals esmentats, la Llei de Procediment Administratiu i d'altres disposicions legals de general aplicació, en virtut de les facultats que em són conferides per l'article 35.1.c) de la Llei de Règim del Sòl i Ordenació Urbana, l'article 31.9 de l?Estatut d'Autonomia de la Comunitat Valenciana i l'article tercer del Decret del Consell de 16 de març de 1987 pel qual es regulen els òrgans urbanístics de la Generalitat Valenciana, resolc d'aprovar definitivament el Projecte de Modificació del Pla General d'Ordenació Urbana d'Elda, en tot el que es refereix als diversos aspectes puntuals corresponents a la Normativa, eliminant-ne la permissibilitat de l?ús hoteler en el sòl no urbanitzable, excloent-ne tot el que concerneix a la Unitat d'Actuació nº 17. L'Ajuntament haurà de remetre en breu un Text Refós que rectifique i excloga el que s'ha dit suara.  
Contra aquesta Resolució, que no esgota la via administrativa, hom podrà interposar Recurs de Reposició davant aquest mateix Conseller en el termini d'un mes, comptador des de l'endemà de la publicació de la present, previ al Contenciós Administratiu de l'Audiència Territorial de València, havent d'interposar-se aquest últim recurs en el termini de dos mesos des de la publicació de la Resolució del Recurs de Reposició, si aquesta era expressa, o en el termini d'un any des de la data d'interposició de l'esmentat Recurs de Reposició, si no era objecte de Resolució; tot açò sense perjudici de la interposició de qualsevol altre recurs que s'estime escaient.  
València, 1 de desembre de 1987. - El Conseller d'Obres Públiques, Urbanisme i Transports: Rafael Blasco i Castany.